Bonaire

Bonaire on Alankomaihin kuuluva saari Karibianmerellä. Se on oma erityisasemassa oleva kuntansa. Yhdessä Aruban ja Curaçaon kanssa se muodostaa ABC-saariksi kutsutun saariryhmän Venezuelan rannikon edustalla.

Bonaire oli vuoteen 2010 asti osa Alankomaiden Antilleja, joka hajotettiin 10. lokakuuta. Bonaire, Saba ja Sint Eustatius saivat erityskunnan aseman, ja Sint Maartenista ja Curaçaosta tehtiin autonomisia valtioita.

Saaren kaksi kaupunkia ovat Kralendijk (pääkaupunki) ja Rincon. Bonairen merkittävimmät vientituotteet ovat öljy ja suola. Suola tuotetaan saarella haihduttamalla auringonlämmön ja voimakkaan tuulen avulla vesi merivedestä.Bonaire sea salt,  Foodiemoment.com/ Saarella on Curoilin öljynjakelukeskusCuroil.com  mutta saarella ei itsellään ole öljyesiintymiä.

Saari on ilmastonmuutoksen vuoksi muuttunut sietämättömän kuumaksi ja kuivaksi. Alankomaalainen tuomioistuin on tammikuussa 2026 määrännyt maan hallituksen laatimaan suunnitelman, jon avulla saaren asukkaita suojellaan ilmastonmuutoksen vaikutuksilta. Toimille on annettu aikaa puolitoista vuotta. Oikeusjutun nosti kahdeksan saaren asukasta tukenaan ympäristöjärjestö Greenpeace.Anni Kavander, Bonairen saarella on sietämättömän kuuma, Yle.fi, uutiset 28.1.2026, viitattu 28.1.2026

Väestö
Bonairen pinta-ala on 294 km² (yhdessä lähes asumattoman Klein Bonairen kanssa). Saaren asukasluku on jatkuvassa kasvussa, ja vuonna 2014 se oli runsaat 18 000.Statline.cbs.nl Saaren väestö tulee eri puolilta maailmaa ja asukkaita onkin yli 80 maasta.Useful facts, Tourismbonaire.com

Virallinen kieli on hollanti mutta lähes 75 prosentilla asukkaista äidinkieli on papiamento. Lähes yhdeksällä prosentilla on äidinkielenään hollanti.Languages, Tourismbonaire.com Myös englanti ja espanja on paljon puhuttuja kieliä Bonairella. Espanjaa puhuukin pääkielenään 11 prosenttia väestöstä, mutta useimmat asukkaat osaavat sitä, sillä papiamento pohjautuu espanjaan.

Saari on kristitty, ja sen huomaa esimerkiksi kristillisten juhlapyhien viettämisestä. Mielenkiintoinen aika vierailla saarella on karnevaalien aika vuoden alussa.Calendar of events, Tourismbonaire.com  Lukuisten kirkkojen lisäksi Bonairelta löytyy myös moskeija ja synagoga.Religion Geographia.com

Matkailu ja harrastusmahdollisuudet
Bonairelle tulee vuosittain lähes 300 000 matkailijaa. Suuri osa tulee risteilylaivoilla, jotka pysähtyvät saarelle yleensä vain päiväksi. Lentoteitse saapuu vuosittain lähes 130 000 turistia,Tourism in the Caribbean Netherlands in 2014, cbs.nl ja he tulevat saarelle hyvin usein joko sukeltamaan, purjelautailemaan tai leijalautailemaan.

Sukeltaminen
Bonaire on tunnettu sukelluskohteena. Saarta ympäröi yksi maapallon parhaiten säilyneistä koralliriutoista, jonka suojelemiseksi on ryhdytty voimakkaisiin toimenpiteisiin jo hyvin varhaisessa vaiheessa. Bonaire Marine Park perustettiin vuonna 1979 ja sitä suojelemaan perustettiin STINAPA-säätiö.Stinapa Bonaire on saanut lempinimen Divers' Paradise (Sukeltajien paratiisi), ja Bonaire Marine Parkiin kuuluu 86 sukelluspaikkaa. Bonairella sukeltamisen erikoisuus on se, että siellä voi sukeltaa täysin omatoimisesti rannalta käsin. Sukelluspaikat on merkitty maastoon keltaisella kivellä, ja opaskirjasta tai internetistä saa tarkat navigointiohjeet.Bonaire dive sites, Tourismbonaire.com Vain veneellä tavoitettavia sukelluspaikkoja on etenkin läheisellä Klein Bonairen saarella.

Purjelautailu
Voimakkaiden, lämpiminen pasaatituulien ja aalloilta suojatun matalapohjaisen laguunin ansiosta on Bonairea on pidetty myös purjelautailun paratiisina.Bonaire Windsurf Place, Bonairewindsurfplace.com 

Leijalautailu
Pasaattituulien ansiosta on Bonaire myös yksi maailman parhaista leijalautailukohteista. Länsirannalla tuuli tulee juuri oikeasta suunnasta ja puhaltaa maaltakäsin noin 17 - 22 solmun voimakkuudella. Rannan läheisyydessä on aloittelijan helppo harjoitella ilman häiritseviä aaltoja ja kokeneemmat pääsevät harjoittelemaan hyppyjään kauempana rannasta. Saarella on kaksi leijalautailukoulua.Kiteboarding, Infobonaire.com 

 Lähteet 

 Aiheesta muualla 

InfoBonaire.com - Bonairen matkailutoimisto
Satellittikuva Bonairesta
ReefCam  - Vedenalainen web-kamera Bonairen koralliriutalla

*